
A hallott szöveg értését befolyásoló tényezők. A motiváció és a beszédtempó.

Ez az esettanulmány azt vizsgálja, hogy osztálytermi közegben milyen mértékben hat egy diák népszerűsége, beszédsajátosságai és a feladat a beszédmegértés eredményességére. Egy budapesti tizedikes osztály vett részt a vizsgálatban, ahol három felolvasó (egy közkedvelt, egy közömbös és egy kevésbé kedvelt) által felolvasott szöveghez kapcsolódó szövegértési feladatsort kellett az osztálytársaiknak megoldaniuk. A feladatsoron kívül minden felolvasáshoz kapcsolódott egy, a benyomásaikat mérő feladatsor. A kapott eredményekből statisztikát korrelációanalízissel és leíró statisztikával végeztem. Az eredmények azt mutatják, hogy a felolvasó népszerűsége nem, azonban nyelvi teljesítménye befolyásolja az osztálytársaik által elért szövegértési eredményeket. Az olvasási hibák száma és a szünettartások aránya fordítottan arányos a diákok szövegértési teljesítményével. Az eredmények alapján a diákok nem gyakorlottak a társértékelésben és a metakogníciójuk sem fejlett, így ezekre a szakórákon is érdemes külön hangsúlyt fektetni. A kapott eredmények rámutatnak arra, hogy a tanárképzések során a tanárjelöltek nyelvi teljesítményének fejlesztése is fontos feladat a szaktárgyi tudás
elmélyítése mellett.



